**Ministru kabineta noteikumu projekta „****Noteikumi par pasažieru, bagāžas un kravas gaisa pārvadājumiem”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par pasažieru, bagāžas un kravas gaisa pārvadājumiem”(turpmāk – projekts) nosaka kārtību, kādā tiek atļauti un veikti regulāri un neregulāri gaisa pārvadājumi starp Latvijas Republiku un Eiropas Savienības valstīm, kā arī starp Latvijas Republiku un valstīm, kas nav Eiropas Ekonomikas zonas dalībvalstis (turpmāk – trešās valstis). Paredzēts, ka projekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 84. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Covid-19 pandēmijas izraisītos ierobežojumus Latvijas Republikā, kā arī citās pandēmijas skartajās valstīs un līdz ar to arī izmaiņas pieprasījumos pēc gaisa pārvadājumiem, nepieciešams izdarīt grozījumus Ministru kabineta 2010. gada 23. marta noteikumos Nr. 280 “Noteikumi par pasažieru, bagāžas un kravas gaisa pārvadājumiem” (turpmāk – noteikumi).Mainoties pārvadājumu veidiem un apjomam, tika konstatēts, ka nepieciešams arī detalizētāk noteikt gaisa pārvadājumu atļauju izsniegšanas kārtību, lai novērstu neskaidrības pārvadājumu veikšanas nosacījumos un lidojumu atļauju izsniegšanas nosacījumos.Projekts papildināts ar detalizētāku pārvadājumu atļauju izsniegšanas kārtību, ņemot vērā Latvijas Republikas un valstu, kas nav Eiropas Ekonomikas zonas valstis (turpmāk – trešās valstis), noslēgto divpusējo gaisa satiksmes nolīgumu nosacījumus, kā arī Eiropas Savienības ar trešajām valstīm noslēgtos daudzpusējos līgumus un vienošanās.Projekts papildināts arī ar nodaļu par gaisa kuģa pārvietošanas lidojumiem. Minētie lidojumi nav komerciāli, tajos netiek pārvadāti pasažieri, bagāža un krava, parasti tos veic reti un tehniskiem nolūkiem, piemēram, lai gaisa kuģi pārvietotu uz remonta vietu, tādēļ pašlaik spēkā esošajos noteikumos tie netika atsevišķi atrunāti. Kopš Covid -19 pandēmijas sākšanās šādu lidojumu skaits ir būtiski pieaudzis, tādēļ ir radusies nepieciešamība izskatīt to iemeslus un pamatotību.Projektā sniegti arī terminu “gaisa kuģa pārvietošana” un “gaisa taksometra pakalpojumi” skaidrojumi.Ņemot vērā grozījumu apjomu, nepieciešams projektu pieņemt jaunā redakcijā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija.  |
| 4. | Cita informācija | Līdz Covid-19 pandēmijas beigām jaunie Ministru kabineta noteikumi „Noteikumi par pasažieru, bagāžas un kravas gaisa pārvadājumiem” tiks piemēroti, ņemot vērā Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” paredzētos ierobežojumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attiecas uz gaisa kuģu ekspluatantiem, operatoriem un īpašniekiem, kuri vēlas veikt lidojumus uz Latvijas republiku un no tās. |
| 2. | Tiesiskā regulējuma ietekme uz tautsaimniecību un administratīvo slogu | Jaunais tiesiskais regulējums tautsaimniecību neietekmē un administratīvo slogu nepalielina. |
| 3. | Administratīvo izmaksu monetārs novērtējums | Šo noteikumu ietvaros tai Satiksmes ministrija tai piekritīgās funkcijas un uzdevumus veiks esošo finanšu resursu ietvaros.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2008. gada 24. septembra Eiropas Parlamenta un Padomes Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija). |
| 2. | Citas starptautiskās saistības | 1944. gada 7. decembra Konvencija par starptautisko civilo aviāciju. |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2008. gada 24. septembra Eiropas Parlamenta un Padomes Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1008/2008 15. panta 1., 2. daļa | Projekta 6. - 8. pants | Tiesību norma ieviesta pilnībā.   | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1944. gada 7. decembra Konvencija par starptautisko civilo aviāciju. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 5. pants | 23. – 31. punkts | Prasības tiek izpildītas pilnībā. |
| 6. pants | 10. - 22. punkts | Prasības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām noteikumu projekta izstrādes procesā ievietots Satiksmes ministrijas tīmekļa vietnē www.sam.gov.lv 2020. gada 17. septembrī.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav |

Satiksmes ministrs T.Linkaits

Vīza:

Valsts sekretāre I.Stepanova